stanford-oval/wikipedia huggingface dataset:
ליגת העל הדנית
הערות שוליים

↑  הליגה הושעתה בגלל מלחמת העולם הראשונה
| כדורגל בדנמרק דנמרק |
| --- | --- | --- |
| ניהול | התאחדות הכדורגל הדנית • קבוצות • אצטדיונים • תחרויות |  |
| תחרויות ליגה | הסופרליגה • ליגת המשנה |  |
| תחרויות גביע | הגביע הדני • גביע הליגה דנית • הסופר קאפ הדני • רויאל ליג |  |
| נבחרות | הנבחרת הלאומית • הנבחרת הצעירה |  |
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
ליגת העל ההונגרית

| --- | --- |

 שם מלא:  ליגת הכדורגל ההונגרית
 כינוי:  או.טי.פי. בנק ליגה
 תחום:  כדורגל
 ארגון:  התאחדות הכדורגל ההונגרית
 מדינות:  הונגריה הונגריה
 קונפדרציה:  אופ"א
 קבוצות:  12
 תקופת הפעילות:  1901–הווה (כ־123 שנים)
 אלופה נוכחית:  פרנצווארוש (2023/2024)
 מירב הזכיות:  פרנצווארוש (35)
 מפעל מקביל:  הגביע ההונגרי
 מפעל נמוך:  הליגה ההונגרית השנייה
 www.mlsz.hu
 
ליגת העל ההונגרית (בהונגרית: Magyar labdarúgó-bajnokság) היא ליגת הכדורגל הבכירה בהונגריה. הליגה הוקמה בשנת 1901, כשהונגריה עוד הייתה חלק מהאימפריה האוסטרו-הונגרית והמשיכה לפעול, לעיתים במתכונת של חלוקה על שתי שנים (קיץ עד אביב) ולפעמים במתכונת של שנה שלמה (אביב עד סתיו), אך נפסקה במהלך מלחמת העולם הראשונה ופעלה כרגיל במהלך מלחמת העולם השנייה.
מטעמים מסחריים שמה הרשמי של הליגה היה בעבר Borsodi Liga, וכיום "ליגת מוניקומפ" (Monicomp Liga).
כיום בליגה מתחרות 12 קבוצות, המשחקות זו מול זו במשך שלושה סיבובים, פעם אחת בחוץ, פעם אחת בבית, ועוד פעם בשלב הסיבוב השלישי כאשר המארחת נקבעת על פי המיקום בליגה בסוף שני הסיבובים הקודמים. בסוף העונה הקבוצה שסיימה במקום הראשון וזכתה באליפות מעפילה למוקדמות ליגת האלופות, והקבוצות שסיימו במקום השני והשלישי, בנוסף לזוכה בגביע ההונגרי מעפילות למוקדמות הליגה האירופית. שתי הקבוצות שסיימו במקומות האחרונים יורדות לליגת המשנה, ומוחלפות בשתי הקבוצות שסיימו במקום הראשון בליגה זו.
היסטוריה

האליפות הראשונה בליגה ההונגרית התקיימה בשנת 1901, כשהונגריה עוד הייתה חלק מהאימפריה האוסטרו-הונגרית, ובעונת הבכורה התחרו: בודפשט TC, מגיאר, פרנצווארוש, מוגייטמי, ו-SC בודפשט. בשתי האליפויות הראשונות זכתה בודפשט TC, אך בהמשך העשור זכו פרנצווארוש ו-MTK בודפשט. מ-1908 ועד 1913 זכתה פרנצווארוש ב-5 אליפויות ברצף. לאחר מכן מ-1913 ועד 1923 זכתה MTK בודפשט ב-10 אליפויות ברציפות, וקבעה את רצף האליפויות הכי גדול בהיסטוריה של הכדורגל ההונגרי מאז ומעולם עד היום. בהמשך זכתה פרנצווארוש בעוד 3 אליפויות ובודפשט הוסיפה עוד אליפות, כך שעד ל-1929 זכתה MTK בודפשט ב-13 אליפויות, ופרנצווארוש ב-11 ושלטו לחלוטין בכדורגל ההונגרי. בעונה שפתחה את שנות ה-30 הצטרפה למירוץ האליפויות גם אויפשט שזכתה ב-5 אליפויות בעשור זה. מועדון הכדורגל WMFC צֶ'פֶּל זכה בתחילת שנות ה-40 וב-1948, בשלוש אליפויות והמועדון נַגיוָרַאדי AC זכה גם הוא באליפות הראשונה שלו ב-1944, כאשר אויפשט ממשיכה את התקופה הטובה ב-3 אליפויות ברצף החל מ-1945 ועד 1947. ב-1950 הצטרפה בודפשט הונבד לרשימת האלופות וזכתה ב-5 אליפויות בעשור זה, כאשר בשאר זוכות MTK בודפשט וואשאש שזוכה באליפות הראשונה שלה ב-1957.
בשנות ה-60 זוכות ואשאש ופרנצוורוש ב-4 אליפויות נוספות כל אחת, כאשר בתווך זוכה גיור באליפות הראשונה שלה ב-1963.החל מסוף שנות ה-60 ועד לאמצע שנות ה-70 הוסיפה אויפשט לזכות ב-7 אליפויות ברציפות ובסך הכל זכתה ב-9 אליפויות מתוך 11 עונות מ-1969 ועד 1979. בתחילת שנות ה-80 זוכות בודפשט הונבד, פרנצווארוש, וגיור (2 אליפויות). ב-6 השנים הבאות זוכה הונבד ב-5 אליפויות שרק MTK הורסת לה את הרצף. שנות ה-90 התאפיינו בחוסר יציבות בליגה ומתוך 11 האליפויות הבאות זוכות 6 אלופות שונות, כולל 2 אלופות בכורה: ואץ סמסונג ודונפר. בהמשך מצטרפת גם זלאגרסגי ט.א. לאלופות החדשות ודברצן ו.ס.ק. שמ-2004 ועד 2014 זוכה ב-7 אליפויות, מתוכן 3 ברצף. בתווך זוכה וידאוטון ב-2 אליפויות ומוסיפה את השלישית ב-2017/2018. לקראת סוף העשור מחזקת את מעמדה פרנצווארוש וזוכה באליפות ה-30 וה-31 שלה, ב-2020, 2021, 2022.
קבוצות הליגה

קבוצות הליגה לעונת 2024/2025
| קבוצה | עיר | אצטדיון | תכולה |
| --- | --- | --- | --- |
| אויפשט | בודפשט | אצטדיון פרנץ סוסה | 12,670 |
| גיור | גיור | ETO פארק | 15,600 |
| דברצן ו.ס.ק. | דברצן | אצטדיון נאג'רדאי | 20,340 |
| דיושג'ר | מישקולץ | אצטדיון דיושג'ר מישקולץ | 15,532 |
| זלאגרסגי ט.א. | זאלאגרסג | ZTE ארנה | 11,200 |
| מ.ט.ק. בודפשט | בודפשט | אצטדיון הידגקוטי נאנדור | 12,700 |
| נירג'האזה | נירג'האזה | אצטדיון וארושי | 8,150 |
| פהרוואר | סקשפהרוואר | סולט לאק ארנה | 14,144 |
| פושקש אקדמיה | פלצ'וט | פנצ'ו ארנה | 3,816 |
| פקשי | פקש | אצטדיון פהרוואר יוט | 6,150 |
| פרנצווארוש | בודפשט | אצטדיון גרופאמה | 22,043 |
| קצ'קמט | קצ'קמט | אצטדיון ז'זקטוי | 6,320 |
אלופות הליגה לפי עונות

קבוצה המסומנת בכתב מודגש זכתה בגביע ההונגרי באותה העונה והשלימה דאבל מקומי.
↑  בעקבות מלחמת העולם הראשונה
↑  בעקבות המרד ההונגרי
אליפויות לפי קבוצה

| קבוצה | זכיות | סגנויות | שנות/עונות זכייה |
| --- | --- | --- | --- |
| פרנצווארוש | 35 | 35 | 1903, 1905, 1906/1907, 1908/1909 1909/1910, 1910/1911, 1911/1912, 1912/1913, 1925/1926, 1926/1927, 1927/1928, 1931/1932, 1933/1934, 1937/1938, 1939/1940, 1940/1941, 1948/1949, 1962/1963, 1964, 1967, 1968, 1975/1976, 1980/1981, 1991/1992, 1994/1995, 1995/1996, 2000/2001, 2003/2004, 2015/2016, 2018/2019, 2019/2020, 2020/2021, 2021/2022, 2022/2023, 2023/2024 |
| MTK בודפשט | 23 | 20 | 1904, 1907/1908, 1913/1914, 1916/1917, 1917/1918, 1918/1919, 1919/1920, 1920/1921, 1921/1922, 1922/1923, 1923/1924, 1924/1925, 1928/1929, 1935/1936, 1936/1937, 1951, 1953, 1957/1958, 1986/1987, 1996/1997, 1998/1999, 2002/2003, 2007/2008 |
| אויפשט | 20 | 21 | 1929/1930, 1930/1931, 1932/1933, 1934/1935, 1938/1939, 1945, 1945/1946, 1946/1947, 1959/1960, 1969, 1970, 1970/1971, 1971/1972, 1972/1973, 1973/1974, 1974/1975, 1977/1978, 1978/1979, 1989/1990, 1997/1998 |
| בודפשט הונבד | 14 | 12 | 1949/1950, 1950, 1952, 1954, 1955, 1979/1980, 1983/1984, 1984/1985, 1985/1986, 1987/1988, 1988/1989, 1990/1991, 1992/1993, 2016/2017 |
| דברצן ו.ס.ק. | 7 | 1 | 2004/2005, 2005/2006, 2006/2007, 2008/2009, 2009/2010, 2011/2012, 2013/2014 |
| ואשאש | 6 | 2 | 1957, 1960/1961, 1961/1962, 1965, 1966, 1976/1977 |
| גיור | 4 | 3 | 1963, 1981/1982, 1982/1983, 2012/2013 |
| WMFC צֶ'פֶּל | 4 | - | 1941/1942, 1942/1943, 1947/1948, 1958/1959 |
| וידאוטון | 3 | 7 | 2010/2011, 2014/2015, 2017/2018 |
| בודפשט TC | 2 | 1 | 1901, 1902 |
| ואץ סמסונג | 1 | 2 | 1993/1994 |
| נַגיוָרַאדי AC | 1 | 1 | 1943/1944 |
| דונפר | 1 | 1 | 1999/2000 |
| זלאגרסגי ט.א. | 1 | - | 2001/2002 |
| פושקש אקדמיה | - | 1 |  |
וופר

| --- | --- |


 
 מאכלים
 סוג:  המבורגר 
 יצרן:  ברגר קינג 
 
וופר עם משקה וצ'יפס
וופר (באנגלית: Whopper) הוא כריך המבורגר, שנמכר על ידי רשת המזון המהיר הבינלאומית ברגר קינג והזכיינית האוסטרלית שלה "Hungry Jack's" (אנ'). זהו אחד ממוצרי הדגל של החברה.
הוופר הומצא במקור על ידי מייסדי רשת בורגר קינג, היזמים האמריקנים ג'יימס מקלמור (אנ') ודייוויד אדגרטון (אנ') בשנת 1957, והחל להימכר לראשונה בארצות הברית עוד באותה השנה בעבור 37 סנט. כיום המחיר של הוופר בארצות הברית נע בין 99 סנט (במהלך תקופה של מבצעים) ל-2.49 דולר ומעלה (בהתאם למיקום הסניף).
לאורך השנים עבר הוופר מספר שינויים קלים, ובהם שינוי גודל המנה וסוג הלחמנייה.
רכיבים ואופן ההכנה

המרכיבים של הוופר כוללים פרוסת בשר בקר טחון במשקל 113.4 גרם צלוי על הגריל, לחמנייה קלויה עם זרעי שומשום, שתי פרוסות עגבנייה, ארבע פרוסות מלפפון חמוץ, שלוש פרוסות בצל, חסה, מיונז, וקטשופ. במסעדות מסוימות של הרשת מחוץ לישראל ניתן גם לבקש תוספת גבינה או בייקון על ההמבורגר.
נתח הבשר הטחון נצלה על להבה פתוחה. על פי התקנות של החברה הבשר נצלה תמיד באופן מיידי לאחר שההזמנה מבוצעת.
ראו גם

בורגר קינג
קהלת (אלבום)

"קהלת" הוא אלבום האולפן ה-11 של הזמרת הישראלית קורין אלאל. את האלבום הוציאה ב-12 באוקטובר 2015 לאור חברת התקליטים PIL. זהו אלבום קונספט, המורכב מרצועה אחת בלבד – כולה מוקדשת לשירת מגילת קהלת.
רקע > מגילת קהלת

מגילת קהלת היא אחת מחמש מגילות המקרא, ונקראת בחג סוכות. על פי הנאמר בתחילתה, מחבר המגילה היה "קהלת בן דוד", המזוהה עם שלמה המלך. יש בה אוסף פתגמים ודברי חכמה. מקובל לסווג את מגילת קהלת כחלק מ"ספרות החוכמה", כלומר לספרות שעוסקת בשאלות הגות אוניברסליות כגון מעמד האדם בעולם, ההשגחה והצדק האלוהי.
רקע > הפקת האלבום

עם תחילתו של האלף השלישי הפכו אלבומי פיוטים, זמירות וניגונים לפופולריים בישראל. בין היצירות המוכרות ביותר מתקופת הזמן ההיא נמנה האלבום "אבן גבירול, אדומי השפתות" של ברי סחרוף ו"עבודה עברית: מחווה לשישים שנות יצירה מקורית" של הפרויקט מוזיקלי עבודה עברית. אלאל קיבלה את הרעיון ל"קהלת" מאפי בנייה, ממייסדי פסטיבל העוד, שהציע לה להלחין כמה קטעים מהמגילה. תחילה ניסתה להקליט קטעים בודדים, אך לאחר מכן החליטה להעמיק את היצירה, ולהקליט את כל מגילת קהלת כמקשה אחת. לפני הוצאתו הופיעה עימו במהדורה ה-15 של פסטיבל העוד בירושלים. לצידה השתתפו גם יואל בן שמחון, נגן העוד; אילן קורן, נגן הסקסופון והחליל; מיכאל גוטליב הפסנתרן ושרון בן-עזר המפיקה והדי ג'יי. לימים סיפרה אלאל כי לאורך המופע הרגישה שהיא חיה בתקופת שלמה המלך. "קהלת" כולל שיתופי פעולה עם אמנים נוספים, ומעברי קרוסאובר ממוזיקה אלקטרונית לצלילי פסנתר באמצעות כלי נשיפה.
ביקורות

נדב מנוחין מ"וואלה!" טען כי "קהלת" הוא אלבום פיוטים שונה ומיוחד. עוד הוסיף כי הוא משתלב היטב עם דמותה של אלאל, ומצטרף לשורת אלבומים משמעותיים שהוציאה ב-15 השנים שקדמו לו, דוגמת "תנינענק", "הכחול של השמיים" ו"פשוט כל כך". מנוחין טען כי אורכו של האלבום יכול לעיתים להיות מאתגר עבור מאזינים אחרים, אך מאידך סבר כי הוא משקף את תעוזתה של אלאל ומחויבותה לחיפוש אחרי חדשנות יצירתיות.
יון פדר, שנכח במופע בפסטיבל העוד, לא אהב את הקונספט המונוטוני של היצירה. לטענתו, העומק והעניין במגילת קהלת התפספס מבחינה מוזיקלית. על-אף שציין את הדלות המוזיקלית, שיבח פדר את קולה של אלאל, שהיה, לטענתו, שובה לב. עוד הוסיף כי הניסיונית לשלב בין הגוון הרוקיסטי של אלאל למוזיקה מזרחית לא מומשו במלואם, בשל הדומיננטיות של הקטעים האלקטרוניים משל בן-עזר.
רשימת רצועות

| קהלת> מס' | קהלת> שם | קהלת> משך | קהלת>  | קהלת>  | קהלת>  | קהלת>  | קהלת>  | קהלת>  | קהלת>  |
| --- | --- | --- | --- | --- | --- | --- | --- | --- | --- |
| 1. | קהלת  | 58:03 |  |  |  |  |  |  |  |
| משך כולל: | משך כולל: | 58:03 |  |  |  |  |  |  |  |
הערות שוליים

↑  ברי סחרוף ורע מוכיח - "אדומי השפתות" 2009 המישור, 4 ביוני 2009
↑  שני פישר‏, עבודה עברית שווה זהב, באתר וואלה, 9 באפריל 2008
1 2 3  יון פדר, קורין אלאל שרה קהלת: מוזר ומעניין, באתר ynet, 7 בנובמבר 2014
1 2 3  נדב מנוחין‏, קשוב מאוד 112: הכל או כלום עם קורין אלאל, באתר וואלה, 27 באוקטובר 2015
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "הכול בינינו רגיל" • "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "הטבעת נפלה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
דני דאוברסן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 בינואר 1925 לה קרזו, צרפת 
 פטירה:  16 במרץ 1979 (בגיל 54) מרסיי, צרפת 
 שם לידה:  סוזן מרגריט רנה גאוץ'
 שם במה:  Dany Dauberson 
 מקום קבורה:  Cemetery of Saint Claude 
 מוקד פעילות:  צרפת 
 שפה מועדפת:  צרפתית
 בן או בת זוג:  ניקול ברגר 
 פרופיל ב-IMDb
 
דני דאוברסן (בצרפתית: Dany Dauberson;‏ 16 בינואר 1925 – 16 במרץ 1979) הייתה זמרת ושחקנית צרפתייה.
באירוויזיון

בשנת 1956, רשות השידור הצרפתית (RTF), הכריזה כי דאוברסן נבחרה לייצג את צרפת באירוויזיון 1956, ביחד עם הזמרת מטה אלטרי. ב-24 במאי באותה השנה, דאוברסן הופיעה על בימת התחרות עם השיר "Il est là". מיקומה הסופי של דאוברסן אינו ידועה היות שמארגני התחרות הכריזו על הזוכה בלבד.
לאחר התחרות, דאוברסן המשיכה את קריירתה כשחקנית, ושיחקה במספר סרטים בצרפתית.
מותה

באפריל 1967, כשנסעה לכיוון העיר דורנוויל, מכוניתה החליקה מהכביש המהיר והתרסקה בעץ. דאוברסן, ובת זוגה, השחקנית, ניקול ברגר, שישבה לצידה ברכב, הובהלו לבית החלום שם התגלה כי ברגר נפגעה קשות בגולגולת הראש ובצלעות. ברגר נפטרה מפצעיה בבית החולים ודאוברסן שקעה בקומה. דאוברסן נפטרה בשנת 1979, בגיל 54.
חיים אישיים

דאוברסן הייתה לסבית. לפני מותה היא הייתה בזוגיות עם השחקנית ניקול ברגר.
פילמוגרפיה

"L'Inconnue des cinq cités"‏ (1951)
"Soirs de Paris"‏ (1954)
"Et par ici la sortie"‏ (1957)
"C'est arrivé à 36 chandelles"‏ (1957)
"Du rififi à Paname"‏ (1966)
הערות שוליים

↑  Dany Dauberson
↑  Dany Dauberson
| --- | --- |
בקרת זהויות :  BNE: XX1029145  BnF: cb138929881 (data)  GND: 106148596X  ISNI: 0000 0001 1682 2250  LCCN: no2009199726  MusicBrainz: 64608a4f-33db-48bd-886f-d9988eee19df  SUDOC: 086950908  VIAF: 86593023   WorldCat (עם VIAF): 86593023
נוז'אן-סור-מארן

| --- | --- |
סמל נוז'אן-סור-מארןסמל נוז'אן-סור-מארן
גשר הקשתות בנוז'אן-סור-מארן
גשר הקשתות בנוז'אן-סור-מארן
 מדינה:  צרפת צרפת
 חבל:  איל-דה-פראנס איל-דה-פראנס
 מחוז:  עמק המארן
 ראש העיר:  Jacques JP Martin
 שפה רשמית:  צרפתית
 על שם:  מארן 
 שטח:  2.8 קמ"ר
 גובה:  80 מטרים
 אוכלוסייה:  ‏
  ‑ בקומונה:  33,472 (1 בינואר 2021)
  ‑ צפיפות:  11,000 נפש לקמ"ר (2006)
 קואורדינטות:  48°50′15″N 2°29′00″E﻿ / ﻿48.83750°N 2.48333°E﻿ / 48.83750; 2.48333
 אזור זמן:  UTC +1
 https://ville-nogentsurmarne.com
  מפת מיקום  מפה מפורטת   (למפת צרפת מוגדלת) מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי נוז'אן-סור-מארן(למפת צרפת רגילה) מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי נוז'אן-סור-מארן(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס מונוז'אן-סור-מארן(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס מונוז'אן-סור-מארן  he tabBackground:;tabBorder:#aaa;defaultTab:0;
 
הגשר מעל נהר המארן
נוז'אן-סור-מארן (בצרפתית: Nogent-sur-Marne) היא קומונה בעלת למעלה מ-30,000 תושבים, השוכנת בחבל איל דה פראנס ונחשבת כאחד מפרבריה המזרחיים של פריז, צרפת, ושוכנת 10.6 קילומטר ממרכז פריז.
היסטוריה

ישנן כמה השערות לגבי מקור השם נוז'אן:
אנשים חדשים (בצרפתית Novigentum), מכיוון שאזור זה יושב בתחילה באסירים שהובאו על ידי הצבאות הרומיים.
אדמה שמנה או ספוגה.
אזור חדש (בצרפתית של ימי הביניים Novientum).
בימי הביניים נבנו כמה טירות באזור. במאה השלוש עשרה נבנתה טירת פלזנס (Le Chateau de Plaisance) אשר בשנת 1375 התארחו שם שארל החמישי, מלך צרפת ואשתו המלכה ז'אן מבורבון, 
השריד היחיד שנותר כיום מהטירה הוא בית החולים הפרטי ברחוב 30 Rue de Plaisance וחלקה התחתון של הגדר שהקיפה את הגנים. טירה נוספת, 'הטירה היפה' (Le Chateau de Beauté) נבנתה כמעון מלכותי במאה הארבע עשרה ונהרסה בשנת 1626 בידי הקרדינל רישלייה.
בתחילת המאה השבע עשרה החל המעמד הבינוני לגלות אף הוא את קסמי האזור שעד אז יושב בידי המעמד הפשוט יותר, ברובם מגדלי גפנים. הצייר אנטואן ואטו התגורר בעיר בימיו האחרונים בביתו של ידידו מר לפבר, ואף נפטר שם בשנת 1721.
בנייתם של שני קווי רכבת, פריז-מולהאוס ובסטיליה-לה וארן האיצה את תהליך ההתיישבות במקום.
גשר הקשתות שנבנה על ידי הבלגים נהרס ב-15 בספטמבר 1870 ונבנה שוב על ידי האיטלקים שהקימו קהילה בעיר, ברובה מיוצאי פיאצ'נצה ואזור טירול.
בניית הגשר חצתה לשניים את שטחה של נוז'אן, ויצרה מלחמה בין חלקי העיר במשך 10 שנים, ובסופן ב-28 בפברואר 1887 יותר ממחצית שטחה של נוז'אן ניתק ממנה והפך לעיר נפרדת בשם לה-פרו-סור-מארן.
בשנת 1929 איבדה נוז'אן חלק נוסף משטחה כאשר פריז סיפחה אליה את יער ונסן, כולל חלקו המזרחי ששויך עד אז לנוז'אן.
במהלך מלחמת העולם השנייה הוצב בעיירה רוז'ה בלבאו כשוטר. הוא פעל להצלת יהודים ועל כך קיבל הכרה כחסיד אומות העולם.
ערים תאומות

לנוז'אן יש מספר ערים תאומות, והן:
פולין בולסלבייץ, פולין
שווייץ איוורדון-לה-בן, שווייץ
גרמניה זיגבורג, נורדריין-וסטפאליה, גרמניה
אמיליה-רומאניה ואל נור (אנ'), פיאצ'נצה, אמיליה-רומאניה, איטליה
אמיליה-רומאניה קסטיליונה (אנ'), בולוניה, אמיליה-רומאניה, איטליה
פורטוגל נזרה (אנ'), פורטוגל
תחבורה

הדרך הראשית לעיר היא מכביש A4 (בקטע המשותף עם E50) ויציאה במחלף A86.
בעיר ישנה תחנה של הרכבת התחתית RER.
בנוסף ישנם בעיר קווי אוטובוס לערים הסמוכות:
116 רוזני-סאס-בו - שמפיניי (Rosny-sous-Bois - RER Val-de-Fontenay - Champigny - Saint-Maur RER)
114 רנסי - טירת ונסן (Gare du Raincy-Villemonble - Château de Vincennes)
113 נוז'אן - צ'לה (Nogent - Chelles)
120 נוז'אן - נואי לה גרנד (Nogent - Noisy-le-Grand Mont d'Est ou Mairie)
210 טירת ונסן - וילייה (Château de Vincennes - Gare de Villiers)
317 נוז'אן - קרטיי (Nogent Gare SNCF - Créteil Hôtel de Ville),
בנוסף ניתן להגיע לעיר בסירה היוצאת מפריז על נהר המארן.
יהדות

בעיר ישנן כמה קהילות יהודיות ושלושה בתי כנסת פעילים, עד שנת 2016 שכנה בעיר ישיבה קטנה בנשיאות הרב מרדכי רוטנברג ובראשות הרב קרביץ מאפינה-סור-סן, ומאז עברה למקום אחר.
ביזי פיליפס

| --- | --- |

פיליפס בטקס פרסי בחירת הנוער, 2010
 לידה:  25 ביוני 1979 (בת 45) אוק פארק, שיקגו, ארצות הברית
 שם במה:  ביזי פיליפס
 שם לידה:  Elizabeth Jean Philipps 
 מדינה:  ארצות הברית 
 תקופת הפעילות:  מ-1999
 מקום לימודים:  Chaparral High School  אוניברסיטת לויולה מרימאונט 
 בן או בת זוג:  מארק סילברסטיין (16 ביוני 2007–?) 
 פרופיל ב-IMDb
 
אליזבת' ג'ין "ביזי" פיליפס (באנגלית: Elizabeth Jean "Busy" Philipps‏; נולדה ב- 25 ביוני 1979) היא שחקנית אמריקאית. התפרסמה בשל גילום הדמות קים קלי בסדרה "פריקים וגיקים", בתור אודרי לידל בסדרה "דוסון קריק" ובתור לורי קלר בסיטקום "קוגר טאון".
ביוגרפיה

פיליפס נולדה באוק פארק, שיקגו, אילינוי, למשפחה מרקע נוצרי-קתולי.
היא למדה בתיכון צ'פרל בסקוטסדייל, אריזונה. היא הצהירה שבגיל 14 היא נאנסה על ידי החבר שלה דאז, שאותו היא מכנה "טריי" בזיכרונותיה שפורסמו. למרות שהיא טענה שהאירוע צילק אותה רגשית, היא לא ראתה את המקרה כאונס עד עשרות שנים מאוחר יותר. היא חשפה בתוכנית האירוח שלה שעשתה הפלה בגיל 15.
קריירה

בשנת 1999 קיבלה את תפקיד המשחק הראשון שלה שהוא גם תפקיד משחק ראשי, בסדרת הנעורים של NBC "זרוקים ויורמים" בתפקיד קים קלי, לצד שחקנים אחרים בתחילת הקריירה שלהם כמו ג'יימס פרנקו, ג'ייסון סיגל וסת' רוגן.
בשנת 2001 הצטרפה לקאסט העונה החמישית של סדרת הדרמה "דוסון קריק", בתפקיד אודרי לידל, הנערה החדשה בשכונה. שנה לאחר מכן המשיכה לשחק בעונה השישית והאחרונה.
בשנת 2006 שיחקה בסדרת הדרמה הרפואית "ER" בתפקיד חוזר של ד"ר הופ בובאק. בשנת 2009 החלה לשחק בקומדיית מצבים "קוגר טאון" של ABC, את דמותה של לורי קלר. בסדרה שיחקה למשך 6 עונות בין התפקידים הראשיים עד שהסדרה סיימה את שידוריה כאשר הפרק האחרון שלה שודר ב-31 במרץ 2015. פיליפס גם ביימה פרק אחד בעונה השישית.
בשנת 2013 שיחקה בסרט "איך למצוא אהבה" לצד אוון רייצ'ל ווד. בשנת 2016 שיחקה בסדרה הקומית "סגני המנהל" של HBO בתפקיד גייל ליפטראפ, גרושתו של ניל. ב-2017 שבה לגלם את דמות זו גם בעונה השנייה.
בשנת 2018 שיחקה בסרט הקומי שכתב וביים בעלה מארק סילברסטיין, "מרגישה פצצה" בכיכובה של איימי שומר.
בשנת 2018 עלתה תוכנית האירוח שלה "ביזי הלילה" (שיש לו משמעות כפולה כי זה אומר "עסוקה הלילה"), שעלתה ב-28 באוקטובר בערוץ E! והסתיימה ב-16 במאי 2019. פיליפס גם שימשה כמפיקה בפועל של התוכנית.
קריירה > ספר זיכרונות

ספר הזיכרונות של פיליפס This Will Only Hurt a Little שוחרר ב-18 באוקטובר 2018. זיכרונותיה כוללים קטע שבו השחקנית מתארת התנגשות פיזית שהתרחשה בינה לבין ג'יימס פרנקו על הסט של זרוקים ויורמים. תחילה הייתה מודאגת מכמות תשומת הלב שנמשכה רק לאירוע הזה בתוך סיפורה, ומקווה שהקהל יראה את התמונה הגדולה יותר שעליה היא מתייחסת, לשוויון של נשים בתוך סט צילומים ומחוצה לו.
חיים אישיים

ב-16 ביוני 2007 נישאה פיליפס לתסריטאי האמריקאי-יהודי מארק סילברסטיין (אנ'), ולהם שתי בנות, בירדי לי, נולדה ב-2008 ובתם השנייה, קריקט פרל, נולדה ב-2013. פיליפס וסילברסטיין נפרדו בתחילת 2021.
בתה הבכורה, בירדי, יצאה מהארון בשנת 2020 ומזדהה כג'נדרקוויר. פיליפס משתמשת בפודקאסט שלה כדי לתמוך בקהילת הלהט"ב ולתמוך בהורים לבני נוער הומוסקסואלים.
פיליפס סיפרה בתוכנית האירוח שלה שעברה הפלה מלאכותית בגיל 15. החל משנת 2019 הפכה לפעילה בנושא הזכות להפלה, ודנה בו עם עוקביה בטוויטר. לדבריה, אחת  מכל 4 נשים עוברת הפלה, אבל עדיין אין מספיק מודעות לקשיים המוערמים על כל אישה כזו, ועל כך שאין מספיק מרפאות להפלות בארצות הברית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | המעשנות | קארן קרטר |  |
| 2002 | Home Room | אליסיה בראונינג |  |
| 2004 | Mummy an' the Armadillo | קרול אן |  |
| 2004 | לבנבנות | קארן גוגלשטיין |  |
| 2005 | סטואי גריפין - הסיפור שלא סופר | דמויות שונות | דיבוב |
| 2007 | מחליקים אותה |   | רעיון |
| 2008 | ארוס עליה | מליסה |  |
| 2009 | הוא פשוט לא בקטע שלך | קלי-אן |  |
| 2011 | אין לי מושג איך היא עושה את זה | וונדי בסט |  |
| 2012 | יצאת כריש 2 | קורדליה | דיבוב |
| 2013 | Made in Cleveland | שאנון |  |
| 2013 | איך למצוא אהבה | אשלי |  |
| 2014 | Jason Nash is Married | עצמה |  |
| 2015 | המתנה | דאפי |  |
| 2016 | FML | אמנדה |  |
| 2018 | מרגישה פצצה | ג'יין |  |
| 2022 | ליגת DC סופר-פטס | כלב פרוותי | דיבוב |
| 2024 | ילדות רעות: המחזמר | מיס ג'ורג' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000-1999 | זרוקים ויורמים | קים קלי | תפקיד ראשי; 18 פרקים |
| 2000 | מלקולם באמצע | מייגן | פרק: "High School Play" |
| 2001 | אנטומיה של פשע שנאה | צ'אסיטי פאסלי | סרט טלוויזיה של MTV |
| 2001 | Spring Break Lawyer | ג'ני | סרט טלוויזיה של MTV |
| 2001 | Dead Last | טרייסי | פרק: "Death Is in the Air" |
| 2003-2001 | דוסון קריק | אודרי לידל | תפקיד ראשי (עונות 6-5); 39 פרקים |
| 2002 | סטודנט חופשי | קלי | 2 פרקים |
| 2005 | חיים כמו שמכירים | אלכס מוריל | 2 פרקים |
| 2005 | סופר רובוט | קורליאן | דיבוב; פרק: "Girl Trouble" |
| 2005, 2018 | אבא אמריקאי | דנה / בלאנץ' | דיבוב; 2 פרקים |
| 2006-2005 | Love, Inc. | דניס ג'ונסון | תפקיד ראשי; 22 פרקים |
| 2007-2006 | ER | ד"ר הופ בובאק | 19 פרקים |
| 2007 | הפמליה | שריל | פרק: "Dog Day Afternoon" |
| 2007 | איך פגשתי את אמא | רייצ'ל | פרק: "Third Wheel" |
| 2009-2008 | שליחות קטלנית: יומני שרה קונור | קייסי קורבין | 5 פרקים |
| 2009 | Kath & Kim | וויטני | פרק: "Competition" |
| 2015-2009 | קוגר טאון | לורי קלר | תפקיד ראשי (6 עונות); 102 פרקים גם במאית הפרק: "Even the Losers" |
| 2011 | קומיוניטי | חברת קבוצת "גרינדייל" | פרק: "For a Few Paintballs More"; ללא קרדיט |
| 2011 | הכול לטובה | בחורה | פרק: "The Code War"; ללא קרדיט |
| 2011 | הדגים | קלמנדה | דיבוב; פרק: "We've Got Fish Spirits" |
| 2012 | הביץ' מדירה 23 | עצמה | פרק: "A Reunion..." |
| 2013 | משפחה בהפרעה | ג'ואן | פרק: "Borderline Personalities" |
| 2014, 2016, 2018 | היסטוריה שתויה | רוז ואלאן / אלינור רוזוולט / אליזבת' אייברי וורינג | 3 פרקים |
| 2014 | Garfunkel and Oates | קארן | 2 פרקים |
| 2015 | יו גאבה גאבה! | מלצרית | דיבוב; פרק: "Restaurant" |
| 2016 | הבחורה החדשה | קוני | פרק: "300 Feet" |
| 2016 | אנג'י טרייבקה | קורטני וודפאצ' ניוטון | פרק: "Miso Dead" |
| 2016 | Bajillion Dollar Propertie$ | קייט קייטס | פרק: "Spiritual Gurus" |
| 2016 | I Like You Just the Way I Am | אמנדה | סדרת רשת; 3 פרקים |
| 2017-2016 | סגני המנהל | גייל ליטראפ | תפקיד חוזר (2 עונות); 14 פרקים |
| 2017 | הזוג המוזר | נטשה | פרק: "Should She Stay or Should She Go?" |
| 2019-2018 | קימי שמידט | שיבה גודמן | 2 פרקים |
| 2019-2018 | Busy Tonight | מנחה | תוכנית אירוח בערוץ E!105 פרקים, גם מפיקה בפועל |
| 2018 | קמפינג | אליסון | פרק: "Up All Night" |
| 2021 | משלחת חיפוש | דונה | פרק: "Home Again, Home Again, Jiggity-Jig" |
| 2021–2024 | בנות לנצח | סאמר | תפקיד ראשי (3 עונות); 24 פרקים |
| 2023 | בחורה רווקה שיכורה | דרבי | 3 פרקים |
| 2023 | באהבה | אמנדה | פרק: "Lily's Double Quinceañera" |